**Naziv obveznika:** Općina Tučepi  
**RKP broj:** 29566  
**Matični broj:** 02836343  
**OIB:** 03720208237  
**Pošta i mjesto:** 21325 Tučepi  
**Adresa sjedišta:** Kraj 39 A  
**Razina:** 22 – Proračun jedinice lokalne i područne (regionalne) samouprave  
**Razdjel:** nema razdjela  
**Šifra djelatnosti:** 8411 – Opće djelatnosti javne uprave  
**Šifra općine:** 593  
**Oznaka razdoblja:** 2020-12

**BILJEŠKE UZ FINANCIJSKE   
IZVJEŠTAJE   
za razdoblje siječanj – prosinac 2020.**

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 03/15, 93/15, 135/15, 2/17, 28/17, 112/18 i 126/19) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2020. godine od Ministarstva financija (KLASA: 400-02/20-01/29, UR.BROJ: 513-05-03-20-12 od 30. prosinca 2020. godine), sastavljen je Financijski izvještaj Općine Tučepi za razdoblje siječanj - prosinac 2020. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Bilješka broj 1 – Prihodi i primici / rashodi i izdaci

Ukupni prihodi i primici (AOP 629) u izvještajnom razdoblju su ostvareni u iznosu od 11.426.047 kn ili 37,80% manje u odnosu na ostvarenje u prethodnoj godini, apsolutna razlika iznosi 6.656.855 kn. Unutar ukupnih prihoda i primitaka, prihodi poslovanja u 2020. godini ostvareni su u ukupnom iznosu od 10.810.778 kn, prihodi od prodaje nefinancijske imovine ostvareni su u iznosu od 135.952 kn, dok su primici od financijske imovine i zaduživanja ostvareni u iznosu od 479.317 kn. U strukturi ukupno ostvarenih prihoda i primitaka, 94,62% čine prihodi poslovanja, 1,19% prihodi od prodaje nefinancijske imovine, dok prihodi od financijske imovine i zaduživanja čine 4,19% ukupnih prihoda i primitaka. U Tablici 1. je, radi usporedbe, prikazano ostvarenje prihoda i primitaka Općine Tučepi u razdoblju od zadnjih pet godina.

Tablica 1. Ostvarenje prihoda i primitaka Općine Tučepi razdoblju 2016. do 2020. godine

|  |  |  |  |  |
| --- | --- | --- | --- | --- |
| Godina | Prihodi poslovanja | Prihodi od prodaje nefinancijske imovine | Prihodi od financijske imovine i zaduživanja | UKUPNO |
| 2016. | 13.041.579 | 600.000 | 0 | 13.641.579 |
| 2017. | 13.830.866 | 3.441.650 | 0 | 17.272.516 |
| 2018. | 14.943.601 | 20.370 | 0 | 14.963.971 |
| 2019. | 16.009.191 | 2.073.711 | 0 | 18.082.902 |
| 2020. | 10.810.778 | 135.952 | 479.317 | 11.426.047 |

Ukupni rashodi i izdaci (AOP 630) u izvještajnom razdoblju su izvršeni u iznosu od 12.319.659 kn ili 41,80% manje u odnosu na izvršenje u prethodnoj godini, apsolutna razlika iznosi 8.853.366 kn. Unutar ukupnih rashoda i izdataka, rashodi poslovanja u 2020. godini izvršeni su u ukupnom iznosu od 8.557.551 kn, rashodi za nabavu nefinancijske imovine izvršeni su u iznosu od 3.762.108 kn, dok izdataka za financijsku imovinu i otplate zajmova nije bilo. U strukturi ukupno ostvarenih rashoda i izdataka, 69,46% čine rashodi poslovanja, 30,54% rashodi za nabavu nefinancijske imovine. U Tablici 2. je, radi usporedbe, prikazano izvršenje rashoda i izdataka Općine Tučepi u razdoblju od zadnjih pet godina.

Tablica 2. Izvršenje rashoda i izdataka Općine Tučepi u razdoblju 2016. do 2020. godine

|  |  |  |  |  |
| --- | --- | --- | --- | --- |
| Godina | Rashodi poslovanja | Rashodi za nabavu nefinancijske imovine | Izdaci za financijsku imovinu i otplate zajmova | UKUPNO |
| 2016. | 8.079.962 | 7.248.149 | 0 | 15.328.111 |
| 2017. | 8.321.000 | 8.410.055 | 0 | 16.731.055 |
| 2018. | 8.776.371 | 4.903.326 | 0 | 13.679.697 |
| 2019. | 9.528.444 | 11.644.581 | 0 | 21.173.025 |
| 2020. | 8.853.366 | 3.762.108 | 0 | 12.319.659 |

Tablica 3. Ukupni prihodi i rashodi, primici i izdaci u 2020. godini (u kn)

|  |  |  |  |  |  |
| --- | --- | --- | --- | --- | --- |
| Račun | OPIS | AOP iz PR-RAS | Ostvareno prethodne godine | Ostvareno tekuće razdoblje | Indeks |
| *1* | *2* | *3* | *4* | *5* | *6* |
| 6 | Prihodi poslovanja | 001 | 16.009.191 | 10.810.778 | 67,50 |
| 7 | Prihodi od prodaje nefinancijske imovine | 289 | 2.073.711 | 139.952 | 6,60 |
| 8 | Primici od financijske imovine i zaduživanja | 410 | 0 | 479.317 | - |
|  | UKUPNO | 629 | 18.082.902 | 11.426.047 | 63,20 |
|  | | | | | |
| 3 | Rashodi poslovanja | 148 | 9.528.444 | 8.557.551 | 89,80 |
| 4 | Rashodi za nabavu nefinancijske imovine | 341 | 11.644.581 | 3.762.108 | 32,30 |
| 5 | Izdaci za financijsku imovinu i otplate zajmova | 518 | 0 | 0 | - |
|  | UKUPNO | 630 | 21.173.025 | 12.319.659 | 58,20 |
|  | | | | | |
| 922 | Manjak prihoda i primitaka | 632 | 3.090.123 | 893.612 | 28,90 |
| 922 | Višak prihoda i primitaka - preneseni | 633 | 87.237 | 0 | - |
| 922 | Manjak prihoda i primitaka - preneseni | 634 | 0 | 3.002.886 | - |
| 922 | Manjak prihoda i primitaka za pokriće u sljedećem razdoblju | 636 | 3.002.886 | 3.896.498 | 129,80 |

Bilješka broj 2 - AOP 001 PRIHODI POSLOVANJA

Prihodi poslovanja (AOP 001) ostvareni su u iznosu od 10.810.778 kn. U tablici koja slijedi daje se pregled ostvarenih prihoda poslovanja za razdoblje 1-12 2020. godine.

Tablica 4. Ostvarenje prihoda poslovanja Općine Tučepi za 2020. godinu

|  |  |  |  |  |  |
| --- | --- | --- | --- | --- | --- |
| Račun | Opis | AOP | 2019. | 2020. | Indeks |
| 6 | PRIHODI POSLOVANJA | 001 | 16.009.191 | 10.810.778 | 67,50 |
| 61 | Prihodi od poreza | 002 | 6.614.255 | 5.449.796 | 82,40 |
| 63 | Pomoći iz inozemstva i od subjekata unutar općeg proračuna | 045 | 3.367.800 | 1.772.292 | 52,60 |
| 64 | Prihodi od imovine | 074 | 435.779 | 368.904 | 84,70 |
| 65 | Prihodi od upravnih i administrativnih pristojbi, pristojbi po posebnim propisima i naknada | 105 | 5.506.907 | 3.188.436 | 57,90 |
| 66 | Prihodi od prodaje proizvoda i robe te pruženih usluga i prihodi od donacija | 123 | 8.000 |  | - |
| 68 | Kazne, upravne mjere i ostali prihodi | 136 | 76.450 | 31.350 | 41,00 |

U odnosu na ostvarenje prihoda prethodne godine bilježi se smanjenje za 5.198.413 kn ili 32,50%. U strukturi ovih prihoda najznačajniju stavku čine porezni prihodi s udjelom od 50,41%, slijede prihodi od upravnih i administrativnih pristojbi i po posebnim propisima s udjelom od 29,49%, zatim slijede pomoći iz inozemstva i od subjekata unutar općeg proračuna s udjelom 16,39%, te prihodi od imovine s udjelom od 3,41%. Prihodi od kazni, upravnih mjera i ostali prihodi s 0,30%.

Prihodi od poreza (AOP 002) ostvareni su u iznosu 5.449.796 kn što, u odnosu na ostvarenje prethodne godine, predstavlja smanjenje od 17,60%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Detaljno ostvarenje prihoda od poreza prikazano je u sljedećoj tablici.

Tablica 5. Ostvarenje prihoda od poreza u 2020. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *3* | *4* | *5* | *6* |
| 61 | Prihodi od poreza | 002 | 6.614.255 | 5.449.796 | 82,40 |
| 611 | Porez i prirez na dohodak | 003 | 3.597.538 | 2.924.103 | 81,30 |
| 6111 | Porez i prirez na dohodak od nesamostalnog rada | 004 | 1.933.551 | 1.740.522 | 90,00 |
| 6112 | Porez i prirez na dohodak od samostalnih djelatnosti | 005 | 345.034 | 237.839 | 68,90 |
| 6113 | Porez i prirez na dohodak od imovine i imovinskih prava | 006 | 1.186.618 | 825.425 | 69,60 |
| 6114 | Porez i prirez na dohodak od kapitala | 007 | 411.311 | 785.852 | 191,10 |
| 6117 | Povrat poreza i prireza na dohodak po godišnjoj prijavi | 010 | 278.976 | 665.535 | 238,60 |
| 613 | Porezi na imovinu | 018 | 2.462.221 | 2.299.159 | 93,40 |
| 613 | Stalni porezi na nepokretnu imovinu | 019 | 1.636.957 | 1.719.121 | 105,00 |
| 6134 | Povremeni porezi na imovinu | 022 | 825.264 | 580.038 | 70,30 |
| 614 | Porezi na robu i usluge | 024 | 554.496 | 226.534 | 40,90 |
| 6142 | Porez na promet | 026 | 554.496 | 218.242 | 39,40 |
| 6145 | Porezi na korištenje dobara ili izvođenje aktivnosti | 028 | 0 | 8.292 | - |

Prihodi od poreza i prireza na dohodak (AOP 003) u izvještajnom razdoblju su ostvareni u iznosu od 5.449.796 kn i bilježe smanjenje u odnosu na prethodnu godinu za 17,60%. Ostvareni prihodi od poreza i prireza na dohodak uključuju:

* 61111 - Porez i prirez na dohodak od nesamostalnog rada i drugih samostalnih djelatnosti u iznosu od 1.740.5227 kn;
* 61121 – Porez i prirez na dohodak od obrta i s obrtom izjednačenih djelatnosti, na dohodak od slobodnih zanimanja, na dohodak od poljoprivrede i šumarstva i drugih djelatnosti u iznosu od 155.619 kn;
* 61123 - Porez i prirez na dohodak od drugih samostalnih djelatnosti koje se povremeno obavljaju u iznosu od 82.220 kn;
* 61131 – Porez i prirez na dohodak od imovine i imovinskih prava u iznosu od 152.263 kn;
* 61132 - Porez i prirez na dohodak od iznajmljivanja stanova, soba i postelja putnicima i turistima u iznosu od 673.162 kn;
* 61141 – Porez i prirez na dohodak od dividendi i udjela u dobiti u iznosu od 768.729 kn;
* 61143 – Porez i prirez po odbitku na dohodak od kamata u iznosu od 17.123 kn;
* 6117 – Povrat poreza i prireza po godišnjoj prijavi u iznosu od 665.535 kn.

Porezi na imovinu (AOP 018) u izvještajnom razdoblju su ostvareni u iznosu od 2.299.159 kn, odnosno 6,60% manje u odnosu na prethodnu godinu i odnose se na prihode od poreza na javnoprometne površine (AOP 019) i prihode od poreza na promet nekretnina (AOP 022).

Porezi na robu i usluge (AOP 024), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 226.534 kn i u odnosu na prethodnu godinu njihova je naplata manja za 59,10%. Prihodi od poreza na potrošnju (AOP 026) u izvještajnom razdoblju ostvareni su u iznosu od 218.242 kn i manji su za 60,60% u odnosu na ostvarenje prethodne godine ( zbog situacije sa bolesti Covid-19 ostvaren je znatno manji promet) . Porez na tvrtku ili naziv (AOP 028) ostvaren je u iznosu od 8.292 kn . Porez na tvrtku je ukinut u 2017.godini i evidentirana potraživanja se odnose na period do te godine. U 2020.godini je za razliku od 2019.godine naplaćen jedan dio potraživanja poreza na tvrtku.

Pomoći od inozemstva i od subjekata unutar općeg proračuna (AOP 045) u izvještajnom razdoblju su ostvarene u iznosu od 1.772.292 kn i bilježe smanjenje od 47,40% u odnosu na ostvarenje u prethodnoj godini.. Detaljno ostvarenje prihoda od pomoći prikazano je u sljedećoj tablici.

Tablica 6. Ostvarenje prihoda od pomoći u 2020. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *3* | *4* | *5* | *6* |
| 63 | Pomoći iz inozemstva i od subjekata unutar općeg proračuna | 045 | 3.367.800 | 1.772.292 | 52,60 |
| 633 | Pomoći proračunu iz drugih proračuna | 054 | 3.367.800 | 1.772.292 | 52,60 |
| 6331 | Tekuće pomoći proračunu iz drugih proračuna | 055 | 47.800 | 118.890 | 248,70 |
| 6332 | Kapitalne pomoći proračunu iz drugih proračuna | 056 | 3.320.000 | 1.653.402 | 49,80 |

Tekuće pomoći proračunu iz drugih proračuna (AOP 055) u izvještajnom razdoblju su ostvarene u iznosu od 118.890,00 i veće su za 148,70% u odnosu na ostvarenje u prethodnoj godini. Ostvareni iznos odnosi se pomoći od Splitsko -dalmatinske županije za naknadu troškova ogrjeva u iznosu od 3.150 kn i većim dijelom na pomoći iz državnog proračuna (kompenzacijske mjere) u iznosu od 114.000 kn.

Kapitalne pomoći proračunu iz drugih proračuna (AOP 056) u izvještajnom razdoblju su ostvarene u iznosu od 1.653.402 kn i manje su za 50,20% u odnosu na ostvarenje u prethodnoj godini. Ostvareni iznos odnosi se na pomoći Ministarstva turizma za uređenje obalnog pojasa od Marine do Gospina potoka u iznosu od 320.000 kn i pomoći od Agencije za plaćanja u poljoprivredi, ribarstvu i ruralnom razvoju u iznosu od 1.333.402 kn za izgradnju sabirne sjeverne prometnice UT zone T1 – zone hotela "Jadran".

Prihodi od imovine (AOP 074) u izvještajnom razdoblju su ostvareni u iznosu od 368.904 kn ili 15,30% manje u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Detaljno ostvarenje prihoda od imovine prikazano je u sljedećoj tablici.

Tablica 7. Ostvarenje prihoda od imovine u 2020. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *3* | *4* | *5* | *6* |
| 64 | Prihodi od imovine | 074 | 435.779 | 368.904 | 84,70 |
| 641 | Prihodi od financijske imovine | 075 | 50 | 3.016 | 6.032,0 |
| 6413 | Kamate na oročena sredstva i depozite po viđenju | 077 | 50 | 9 | 18,00 |
| 6414 | Prihodi od zateznih kamata | 078 | 0 | 3.007 | - |
| 642 | Prihodi od nefinancijske imovine | 083 | 435.729 | 365.888 | 84,00 |
| 6421 | Naknade za koncesije | 084 | 358.876 | 317.315 | 88,40 |
| 6422 | Prihodi od zakupa i iznajmljivanja imovine | 085 | 34.214 | 21.939 | 64,10 |
| 6423 | Naknada za korištenje nefinancijske imovine | 086 | 92 | 61 | 66,30 |
| 6429 | Ostali prihodi od nefinancijske imovine | 089 | 42.547 | 26.573 | 62,50 |

Prihodi od financijske imovine (AOP 075) u izvještajnom razdoblju su ostvareni u iznosu od 3.016 kn i veći su za 2.966 kn u odnosu na ostvarenje u prethodnoj godini, a odnose se na prihode od zateznih kamata. Razlog povećanja prihoda od zateznih kamata je zbog pokretanja ovršnih postupaka.

Prihodi od nefinancijske imovine (AOP 083) u izvještajnom razdoblju su ostvareni u iznosu od 317.315 kn i manji su za 11,60% u odnosu na ostvarenje u prethodnoj godini. Ostali prihodi od nefinancijske imovine (AOP 089) bilježe značajno smanjenje u izvještajnom razdoblju u odnosu na 2019. godinu iz razloga što se legalizacija nezakonito izgrađenih zgrada privodi kraju.

Prihodi od upravnih i administrativnih pristojbi po posebnim propisima i naknade (AOP 105) u izvještajnom razdoblju su ostvareni u iznosu 1.533.929 kn ili za 6,5% više u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Detaljno ostvarenje prihoda od upravnih i administrativnih pristojbi po posebnim propisima i naknade prikazano je u sljedećoj tablici.

Tablica 8. Ostvarenje prihoda od upravnih i administrativnih pristojbi po posebnim propisima i naknade u 2020. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| *1* | *2* | *3* | *4* | *5* | *6* |
| 65 | Prihodi od upravnih i administrativnih pristojbi, pristojbi po posebnim propisima i naknada | 105 | 5.506.907 | 3.188.436 | 57,90 |
| 651 | Upravne i administrativne pristojbe | 106 | 1.040.614 | 354.029 | 34,00 |
| 6513 | Ostale upravne pristojbe i naknade | 109 | 1.119 | 611 | 54,60 |
| 6514 | Ostale pristojbe i naknade | 110 | 1.039.495 | 353.418 | 34,00 |
| 652 | Prihodi po posebnim propisima | 111 | 516.709 | 675.788 | 130,80 |
| 6522 | Prihodi vodnog gospodarstva | 113 | 45.044 | 22.577 | 50,10 |
| 6526 | Ostali nespomenuti prihodi | 116 | 471.655 | 653.211 | 138,50 |
| 653 | Komunalni doprinosi i naknade | 119 | 3.949.584 | 2.158.619 | 54,70 |
| 6531 | Komunalni doprinosi | 120 | 2.587.922 | 1.523.558 | 58,90 |
| 6532 | Komunalne naknade | 121 | 1.361.662 | 635.061 | 46,60 |

Ostale upravne pristojbe i naknade (AOP 109) u izvještajnom razdoblju su ostvarene u iznosu od 611 kn i bilježe smanjenje za 45,40% te se odnose na prihode od prodaje državnih biljega.

Ostale pristojbe i naknade (AOP 110) u izvještajnom razdoblju su ostvarene u iznosu od 353.418 kn i bilježe značajno smanjenje u odnosu na prethodno razdoblje. Razlog smanjenja je situacije sa bolesti covid-19 koja je utjecala na turističku sezonu i znatno smanjila prihode od boravišne pristojbe.

Prihodi vodnog gospodarstva (AOP 113) u izvještajnom razdoblju su ostvareni u iznosu od 22.577 kn i bilježe smanjenje za 49,90% u odnosu na ostvarenje u prethodnoj godini. Vodni doprinos obračunavaju i naplaćuju Hrvatske vode te Općini Tučepi pripada 8% vodnog doprinosa naplaćenog na njezinom području.

Ostali nespomenuti prihodi (AOP 116) u izvještajnom razdoblju su ostvareni u iznosu od 653.211 kn i bilježe povećanje od 38,50% u odnosu na ostvarenje u prethodnoj godini. Razlog povećanja je knjiženje prihoda od godišnje naknada za pravo puta koja je odlukom Hakom naplaćena od Ht d.d. .

Prihodi s osnova komunalnog doprinosa (AOP 120) u izvještajnom razdoblju su ostvareni u iznosu od 1.523.558 kn i bilježe smanjenje od 41,10% u odnosu na 2019. godinu.

Prihodi od komunalne naknade (AOP 121) u izvještajnom razdoblju su ostvareni u iznosu od 635.061 kn i bilježe smanjenje od 53,40% u odnosu na 2019. godinu. Na smanjene je utjecalo Odluka Općinskog vijeća o izdavanju novog rješenja za komunalnu naknadu Hoteli Sunce d.d. kojom je iznos komunalne naknade za 2020.godinu umanjen za 50% zbog situacija sa bolesti Covid – 19.

Kazne, upravne mjere i ostali prihodi (AOP 136) u izvještajnom razdoblju su ostvareni u ukupnom iznosu od 31.350 kn i manji su za 59,00 % u odnosu na ostvarenje u prethodnoj godini.

Bilješka broj 3 - AOP 148 RASHODI POSLOVANJA

Rashodi poslovanja (AOP 148) izvršeni su u iznosu 8.557.551 kn. U tablici koja slijedi daje se pregled izvršenih rashoda poslovanja za razdoblje 1-12 2020. godine.

Tablica 9. Izvršenje rashoda poslovanja Općine Tučepi za 2020. godinu

|  |  |  |  |  |  |
| --- | --- | --- | --- | --- | --- |
| Račun | Opis | AOP | 2019. | 2020. | Indeks |
| 3 | RASHODI POSLOVANJA | 148 | 9.528.444 | 8.557.551 | 89,80 |
| 31 | Rashodi za zaposlene | 149 | 862.285 | 930.553 | 107,90 |
| 32 | Materijalni rashodi | 160 | 5.345.635 | 4.529.528 | 84,90 |
| 34 | Financijski rashodi | 193 | 76.770 | 85.385 | 111,20 |
| 35 | Subvencije | 216 | 0 | 545.907 | - |
| 37 | Naknade građanima i kućanstvima na temelju osiguranja i druge naknade | 246 | 468.186 | 370.289 | 79,10 |
| 38 | Ostali rashodi | 257 | 2.775.568 | 2.085.589 | 75,10 |

U strukturi rashoda poslovanja najznačajniju stavku čine materijalni rashodi s udjelom od 52,93%, slijede ostali rashodi sa udjelom 24,37%, zatim rashodi za zaposlene s udjelom 10,87% te subvencije s udjelom 6,38%. Naknade građanima i kućanstvima na temelju osiguranja i druge naknade participiraju u rashodima poslovanja s udjelom 4,33% a financijski rashodi s udjelom 1,12% ukupnih rashoda poslovanja.

Rashodi za zaposlene (AOP 149) u izvještajnom razdoblju su izvršeni u iznosu 930.553 kn i u odnosu na prethodnu godinu bilježe povećanje za 7,98% (u 2019.godini je zaposlen komunalni redar koji nije radio cijelu godinu). Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (AOP 160) u izvještajnom razdoblju su izvršeni u iznosu od 3.535.573 kn i u odnosu na prethodnu godinu bilježe smanjenje od 9,80%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Naknade troškova zaposlenima (AOP 161) u izvještajnom razdoblju su izvršene u iznosu od 16.673 kn te u odnosu na prethodnu godinu bilježe povećanje za 11,50%. Detaljni prikaz rashoda za naknade troškova zaposlenima prikazan je u sljedećoj tablici.

Tablica 10. Izvršenje naknada troškova zaposlenima za 2020. godinu

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 321 | Naknade troškova zaposlenima | 161 | 14.953 | 16.673 | 111,50 |
| 3211 | Službena putovanja | 162 | 6.642 | 6.722 | 101,20 |
| 3212 | Naknade za prijevoz, za rad na terenu i odvojeni život | 163 | 4.880 | 4.840 | 99,20 |
| 3213 | Stručno usavršavanje zaposlenika | 164 | 3.431 | 5.111 | 149,00 |

Službena putovanja (AOP 162) rashodi za službena putovanja u izvještajnom razdoblju su izvršeni u iznosu od 6.722 kn i bilježe povećanje za 1,2% u odnosu na izvršenje u prethodnoj godini.

Rashodi za stručno usavršavanje zaposlenika (AOP 164) izvršeni su u iznosu od 5.111 kn i bilježe povećanje 49% ( povećan broj seminara i edukacija zbog produljenja certifikata za javnu nabavu ).

Rashodi za materijal i energiju (AOP 166) u izvještajnom razdoblju su izvršeni u iznosu 281.068 kn te su u odnosu na izvršenje u prethodnoj godini veći za 3,20%. Detaljni prikaz rashoda za materijal i energiju prikazan je u sljedećoj tablici.

Tablica 11. Izvršenje rashoda za materijal i energiju za 2020. godinu

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 322 | Rashodi za materijal i energiju | 166 | 272.443 | 281.068 | 103,20 |
| 3221 | Uredski materijal i ostali materijalni rashodi | 167 | 18.207 | 22.160 | 121,70 |
| 3223 | Energija | 169 | 254.236 | 258.908 | 101,80 |

Uredski materijal i ostali materijalni rashodi (AOP 167) u izvještajnom razdoblju su izvršeni u iznosu od 22.160 kn i bilježe značajan porast u odnosu na 2019. godinu.

Rashodi za energiju (AOP 169) u izvještajnom razdoblju su izvršeni u iznosu od 258.908 kn te bilježe povećanje od 1,80% u odnosu na 2019. godinu.

Rashodi za usluge (AOP 174) u izvještajnom razdoblju su izvršeni u iznosu od 3.535.573 kn te su u odnosu na prethodnu godinu manji za 9,80%. Detaljni prikaz rashoda za usluge prikazan je u sljedećoj tablici.

Tablica 12. Izvršenje rashoda za usluge za 2020. godinu

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd. tekuće godine | Indeks (5/4) |
| 323 | Rashodi za usluge | 174 | 3.894.159 | 3.535.573 | 90,80 |
| 3231 | Usluge telefona, pošte i prijevoza | 175 | 66.328 | 81.327 | 122,60 |
| 3232 | Usluge tekućeg i investicijskog održavanja | 176 | 2.693.920 | 2.291.055 | 85,00 |
| 3233 | Usluge promidžbe i informiranja | 177 | 59.527 | 76.307 | 128,20 |
| 3234 | Komunalne usluge | 178 | 179.140 | 162.170 | 90,50 |
| 3235 | Zakupnine i najamnine | 179 | 10.000 | 10.000 | 100,00 |
| 3237 | Intelektualne i osobne usluge | 181 | 523.894 | 481.980 | 92,00 |
| 3239 | Ostale usluge | 183 | 361.350 | 432.734 | 119,80 |

Usluge telefona, pošte i prijevoza (AOP 175) rashodi za usluge telefona, pošte i prijevoza u izvještajnom razdoblju su izvršeni u iznosu od 81.327 kn i bilježe povećanje od 22,60% u odnosu na 2019. godinu ( povećanje troškova je uzrokovalo povećanje naknade za troškove interneta za novi sustav bežičnog interneta koji je počeo sa radom u 2020.godini).

Usluge tekućeg i investicijskog održavanja (AOP 176) rashodi za usluge tekućeg i investicijskog održavanja u izvještajnom razdoblju su izvršeni u iznosu od 2.291.055 kn i bilježe smanjenje od 15,00% u odnosu na 2019. godinu. Ova skupina rashoda ovisi o trenutnim potrebama i stanju postrojenja i opreme.

Usluge promidžbe i informiranja (AOP 177) rashodi za usluge promidžbe i informiranja u izvještajnom razdoblju su izvršeni u iznosu od 76.307 kn i bilježe povećanje od 28,20% u odnosu na 2019. godinu zbog sklapanja novog ugovora o promidžbi u 2020.godini.

Komunalne usluge (AOP 178) rashodi za komunalne usluge u izvještajnom razdoblju su izvršeni u iznosu od 162.170 kn i bilježe smanjenje od 9,50% u odnosu na 2019. godinu zbog smanjenih troškova za vodu.

Intelektualne i osobne usluge (AOP 181) rashodi za intelektualne i osobne usluge u izvještajnom razdoblju su izvršeni u iznosu od 481.980 kn i manji su za 8,00% u odnosu na izvršenje u prethodnoj godini zbog smanjenja rashoda po autorskim ugovorima.

Ostale usluge (AOP 183) u izvještajnom razdoblju su izvršene u iznosu od 432.734 kn i bilježe povećanje od 19,80% u odnosu na izvršenje u prethodnoj godini ( zbog povećanih troškova za izradu elaborata o procjeni vrijednosti nekretnina).

Ostali nespomenuti rashodi poslovanja (AOP 185) u izvještajnom razdoblju su izvršeni u iznosu od 706.514 kn i bilježe smanjenje za 39,30% u odnosu na izvršenje u prethodnoj godini (troškovi organizacije kulturnih manifestacija su znatno smanjeni u odnosu na prethodnu godinu).

Financijski rashodi (AOP 193) u izvještajnom razdoblju su izvršeni su u iznosu 85.385 kn i bilježe povećanje za 11,20% u odnosu na izvršenje u prethodnoj godini. Rashodi za kamate (AOP 199) izvršeni su u iznosu od 13.713 kn i odnose se na kamate temeljem Ugovora o okvirnom kratkoročnom kreditu korištenjem minusa po računu.

Subvencije (AOP 212) u izvještajnom razdoblju su izvršene u iznosu od 545.907 kn a odnose se na dodjelu potpora male vrijednosti korisnicima javnih površina na području Općine Tučepi zbog epidemije bolesti Covid-19.

Naknade građanima i kućanstvima na temelju osiguranja i druge naknade (AOP 246) u izvještajnom razdoblju su izvršene u iznosu od 370.289 kn, tj. bilježe smanjenje od 20,90% u odnosu na izvršenje prethodne godine i najvećim dijelom se odnose na smanjenje iznosa naknada za novorođeno dijete i naknada za sufinanciranje troškova prijevoza.

Ostali rashodi (AOP 257) u izvještajnom razdoblju su izvršeni u iznosu od 2.085.589 što je za 24,90% manje više u odnosu na izvršenje prethodne godine (smanjenje su tekuće donacije udrugama).

Bilješka broj 4 - AOP 289 PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (AOP 289) ostvareni su u iznosu 135.952 kn što u odnosu na prethodnu godinu čini smanjenje od 1.937.952 kn, a odnose se na prodaju zemljišta kat. čest. zem. 7022/5 k.o. Tučepi.

Bilješka broj 5 - AOP 341 RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (AOP 341) u izvještajnom razdoblju su izvršeni u iznosu 3.762.108 kn i u odnosu na izvršenje u istom razdoblju prethodne godine manji su za su za 67,70%.

Rashodi za nabavu neproizvedene imovine (AOP 342) u izvještajnom razdoblju su izvršeni u iznosu od 16.206 kn. Ova skupina rashoda bilježi značajnije smanjenje u odnosu na prethodnu godinu radi a vezana je za otkup zemljišta kat.čest.zem. 5053/2. k.o. Tučepi.

Rashodi za nabavu proizvedene dugotrajne imovine (AOP 354) u izvještajnom razdoblju su izvršeni u iznosu od 3.754.902 kn ili za 61,00% manje u odnosu na izvršenje u prethodnoj godini. Rashodi za građevinske objekte izvršeni su u iznosu od 2.755.207 kn, a odnose se najvećim dijelom na završetke projekta koji su započeti u 2019.godini ( izgradnja ceste iznad hotela Jadran, uređenje igrališta dječjeg vrtića, uređenje obalnog pojasa od Marine do Gospina potoka i sanacija pokosa uz rub DC8. Rashodi za postrojenja i opremu izvršeni su iznosu od 75.570 kn i bilježe povećanje od 8,50% u odnosu na prethodno razdoblje. U ovom periodu došlo je do ulaganja u komunikacijsku opremu ( mobilne uređaje ) i ostalu opremu što je dovelo do povećanja ulaganja u odnosu na prethodnu godinu.

Rashodi za nematerijalnu proizvedenu imovinu (AOP 382) u izvještajnom razdoblju su izvršeni u iznosu od 915.125 kn i bilježe znatno povećanje od 164,20 % u odnosu na 2019. godinu. Povećanje se najvećim dijelom odnosi na izradu glavnog i izvedbenog projekta Eko marine Tučepi u iznosu od 766.500 kn.

Bilješka broj 6 – AOP 410 PRIMICI OD FINANCIJSKE IMOVINE I ZADUŽIVANJA

U 2020. ostvareni su primici od financijske imovine i zaduživanja (AOP 410) u iznosu od 479.317 kn. Ovi primici se odnose na beskamatne zajmove od Ministarstva financija (beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave).

Bilješka broj 7 – REZULTAT POSLOVANJA

U izvještajnom razdoblju ostvaren je ukupan manjak prihoda i primitaka (AOP 632) u iznosu 893.612 kn i prije konačne korekcije rezultata, proizašao je iz:

* viška prihoda od poslovanja (AOP 282) 2.253.227 kn
* manjka prihoda od nefinancijske imovine (AOP 399) 3.626.156 kn i
* viška primitaka od financijske imovine i obveza (AOP 625) u iznosu od 479.317 kn.

Utvrđeni tekući viškovi i manjkovi izvještajnog razdoblja naknadno se prebijaju po istovrsnim kategorijama i korigiraju u skladu s člankom 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20).

AOP 636 - MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU

Preneseni manjak prihoda povećava se za manjak prihoda i primitaka tekuće godine u iznosu od 893.612 kn (AOP 632), tako da manjak prihoda za pokriće u idućem razdoblju iznosi 3.896.498 kn (AOP 636). Prethodno navedeno prikazano je u sljedećoj tablici.

Tablica 13. Rezultat poslovanja

|  |  |  |  |  |
| --- | --- | --- | --- | --- |
| Opis | AOP | 2019. | 2020. | Indeks |
| UKUPNI PRIHODI I PRIMICI | 629 | 18.082.902 | 11.426.047 | 63,20 |
| UKUPNI RASHODI I IZDACI | 630 | 21.173.025 | 12.319.659 | 58,20 |
| MANJAK PRIHODA I PRIMITAKA | 632 | 3.090.123 | 893.612 | 28,90 |
| Višak prihoda i primitaka - preneseni | 633 | 87.237 | 0 | - |
| Manjak prihoda i primitaka - preneseni | 634 | 0 | 3.002.886 | - |
| Manjak prihoda i primitaka za pokriće u sljedećem razdoblju | 636 | 3.002.886 | 3.896.498 | 129,80 |

**BILANCA**

Bilanca je sustavni, vrijednosno iskazani pregled imovine, obveza i vlastitih izvora na određeni dan. Bilanca daje podatke o neto vrijednosti ukupne imovine i financijskoj neto vrijednosti , pri čemu je promjena neto vrijednosti pokazatelj održivosti fiskalnih aktivnosti.

Vrijednost ukupne imovine Općine (AOP 001) na dan 31. prosinca 2020. godine iznosi 106.842.939 kn i u odnosu na stanje imovine 01. siječnja 2020. godine, evidentno je povećanje za 16,2%. Udjel nefinancijske imovine u ukupnoj aktivi iznosi 93,07% dok financijska imovina u ukupnoj imovini Općine participira udjelom od 6,93%.

Bilješka broj 8 – AOP 002 NEFINANCIJSKA IMOVINA

Ukupna vrijednost nefinancijske imovine Općine (AOP 002) na dan 31.12.2020. iznosi 99.440.389 kn i u odnosu na prethodnu godinu povećana je za 17,9%. U sljedećoj tablici prikazana je struktura nefinancijske imovine.

Tablica 14. Nefinancijska imovina

|  |  |  |  |  |  |
| --- | --- | --- | --- | --- | --- |
| Račun | Opis | AOP | 01.01.2020. | 31.12.2020. | Indeks |
| 01 | Neproizvedena dugotrajna imovina | 003 | 38.512.149 | 38.528.355 | 100,00 |
| 02 | Proizvedena dugotrajna imovina | 007 | 45.840.235 | 60.912.034 | 132,90 |
| 04 | Sitni inventar u upotrebi | 049 | 1.192 | 1.192 | 100,00 |

Vrijednost neproizvedene dugotrajne imovine (AOP 003) na dan 31.12.2020. godine iznosi 38.528.355 kn s i neznatno je povećana u odnosu na stanje sa 01.01.2020.godine.

Vrijednost proizvedene dugotrajne imovine (AOP 007) na dan 31. prosinca 2020. godine iznosi 60.912.034 kn s povećanjem od 15.071.799 kn ili 32,90% u odnosu na stanje 01. siječnja 2020. godine.

Vrijednost građevinskih objekata (AOP 008) na dan 31. prosinca 2020. godine iznosi 53.065.376 kn s povećanjem od 45,10% u odnosu na stanje 01. siječnja 2020. godine. Na to povećanje najviše je utjecalo povećanje poslovnih objekata (AOP 010) koji iznose 16.429.125 kn i povećani su u odnosu na stanje sa 01.01.2020.godine za 456,70% ( Na temelju interne procjene evidentirane su zgrada općinske vijećnice, zgrada općinske uprave i zgrada dječjeg vrtića ).

Vrijednost postrojenja i opreme (AOP 014) na dan 31. prosinca 2020. godine iznosi 236.194 kn s povećanjem od 2,70% u odnosu na stanje 01. siječnja 2020. godine.

Vrijednost nematerijalne proizvedene imovine (AOP 040) na dan 31. prosinca 2020. godine iznosi 7.587.496 kn i smanjena je u postotku od 15,80% u odnosu na stanje sa 01.01.2020.godine ( Provedena je ispravka vrijednosti nematerijalne proizvedene imovine koja se zbog pogreške u programu nije provodila posljednjih nekoliko godina).

Bilješka broj 9 – AOP 063 – FINANCIJSKA IMOVINA

Vrijednost ukupne financijske imovine (novac i potraživanja) Općine iznosi 7.402.550 kn i bilježi smanjenje za 2,90% u odnosu na stanje prethodne godine. U sljedećoj tablici prikazana je struktura financijske imovine.

Tablica 15. Financijska imovina

|  |  |  |  |  |  |
| --- | --- | --- | --- | --- | --- |
| Račun | Opis | AOP | 01.01.2020. | 31.12.2020. | Indeks |
| 1 | Financijska imovina | 063 | 7.620.790 | 7.402.550 | 97,10 |
| 11 | Novac u banci i blagajni | 064 | 457.025 | 70.360 | 15,40 |
| 12 | Depoziti, jamčevni polozi i potraživanja od zaposlenih te za više plaćene poreze i ost. | 073 | 20.619 | 7.490 | 36,30 |
| 15 | Dionice i udjeli u glavnici | 129 | 2.568.500 | 2.548.500 | 99,20 |
| 16 | Potraživanja za prihode poslovanja | 141 | 4.450.006 | 4.581.375 | 103,00 |
| 19 | Rashodi budućih razdoblja i nedospjela naplata prihoda | 158 | 84.405 | 132.592 | 157,10 |

Novac u banci i blagajni (AOP 064) – novčana sredstava na računima i u blagajni manja su za 94,60% u odnosu na početak godine te sada iznose 70.360 kn te ovise i variraju o podmirenju obveza i ostvarenju prihoda.

Depoziti, jamčevni polozi i potraživanja od zaposlenih te za više plaćene poreze i ostalo (AOP 073) – početno stanje smanjeno je za 63,70% i sada iznosi 7.490 kn. Razlog odstupanja je zato jer su u 2019. godini knjižena potraživanja za više uplaćena sredstva za vodnu naknadu koja se naplaćuju za Hrvatske vode a koja su vraćena u 2020.godini.

Dionice i udjeli u glavnici (AOP129) smanjeni su u 2020.godini za 20.000 kn jer je odlukom trgovačkog suda ugašeno poduzeće Tučepljanac d.o.o. Osnivački ulog je isknjižen jer su sredstva potrošena i nisu vraćena na račun Općine Tučepi.

Potraživanje za prihode poslovanja (AOP 141) stanje ukupnog potraživanja za prihode poslovanja na 31.12.2020. iznose 4.584.375 kn i uključuju:

* Potraživanja za poreze u iznosu od 1.681.598 kn
* Potraživanja za prihode od imovine u iznosu od 1.350 kn
* Potraživanja za upravne i administrativne pristojbe, pristojbe po posebnim propisima i naknade u iznosu od 5.614.607 kn
* Potraživanja za kazne i upravne mjere te ostale prihode u iznosu od 60.361 kn
* Na temelju Izmjena i dopuna Pravilnika o proračunskom računovodstvu i računskom planu, proveden je postupak ispravka vrijednosti potraživanja u iznosu od 2.776.561 kn.

U 2020.godini proknjižena su potraživanja za obročno plaćanje komunalnog doprinosa koja su dospjela i ona koja dospijevaju u sljedeće tri godine.

BILJEŠKA broj 10 – AOP 163 – OBVEZE

Obveze bilježe ukupno povećanje od 27,10% u odnosu na prethodnu godinu i iznose 4.531.357 kn. Ukupne obveze za rashode poslovanja povećane su za 90,50% i na kraju 2020. godine iznose 1.456.373 kn, ukupne obveze za nabavu nefinancijske imovine smanjene za 7,7% i na kraju na kraju 2020. godine iznose 2.595.667 kn, dok obveze za kredite i zajmove (AOP 198) na kraju 2020. godine iznose 479.317 kn (obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave). U sljedećoj tablici prikazana je struktura obveza.

Tablica 16. Struktura obveza

|  |  |  |  |  |  |
| --- | --- | --- | --- | --- | --- |
| Račun | Opis | AOP | 01.01.2020. | 31.12.2020. | Indeks |
| 2 | Obveze | 169 | 3.564.618 | 4.531.357 | 127,10 |
| 23 | Obveze za rashode poslovanja | 170 | 764.614 | 1.456.373 | 190,50 |
| 231 | Obveze za zaposlene | 171 | 66.365 | 66.663 | 100,40 |
| 232 | Obveze za materijalne rashode | 172 | 651.462 | 1.233.480 | 189,30 |
| 237 | Obveze za naknade građanima i kućanstvima | 178 | 10.425 | 29.681 | 284,70 |
| 239 | Ostale tekuće obveze | 180 | 36.362 | 126.549 | 348,00 |
| 24 | Obveze za nabavu nefinancijske imovine | 181 | 2.800.004 | 2.595.667 | 92,70 |
| 26 | Obveze za zajmove od državnog proračuna | 209 | 0 | 479.317 | - |

BILJEŠKA broj 11 – AOP 223 – VLASTITI IZVORI

Vlastiti izvori iznose102.311.582 i povećani su za 15,70%. Vlastiti izvori i ispravak vlastitih izvora (AOP 230) iznose 101.564.472 kn i povećani su za 16,80%. Do znatnog povećanja vlastitih izvor iz proračuna došlo je zbog evidentiranja uredskih objekata i dječjeg vrtića na temelju interne procjene.

Višak / manjak prihoda (AOP 238/245) - na kraju proračunske godine utvrđen je manjak prihoda u ukupnom iznosu od 3.896.498 kn, koji je ostvaren, nakon propisane korekcije prihoda, od viška primitaka od financijske imovine (AOP 241) 536.080 kn i manjka prihoda od nefinancijske imovine 4.432.578 kn (AOP 244). Prema čl. 82. Pravilnika o proračunskom računovodstvu provedena je obvezna korekcija za kapitalni prijenos sredstava na način da se zadužio račun viška prihoda poslovanja, a odobrio račun manjka prihoda od nefinancijske imovine. Provedena je korekcija za kapitalni prijenos sredstava Ministarstva turizma za uređenje obalnog pojasa od Marine do Gospina potoka u iznosu od 320.000 kn i kapitalni prijenos sredstava od Agencije za plaćanja u poljoprivredi, ribarstvu i ruralnom razvoju u iznosu od 1.333.402 kn za izgradnju sabirne sjeverne prometnice UT zone T1 – zone hotela "Jadran". Ukupan rezultat ostao je isti, ali je pokriven dio manjka od nefinancijske imovine budući da postoji izvor sredstava za nabavu nefinancijske imovine.

Obračunati prihodi poslovanja (AOP 246) iznose 4.601.493 kn.

Bilješka broj 12 – AOP 244 – IZVANBILANČNA EVIDENCIJA

AOP 250 i 251 sadržavaju ukupni iznos evidentiranih izvanbilančnih stavki na aktivi i pasivi, dok AOP 249 je na 0 jer uspoređuje jesu li jednake dugovna strana AOP-a 250 i potražna strana AOP 251. Izvanbilančna evidencija uključuje:

* instrumente osiguranja plaćanja u iznosu od 7.252.232 kn,
* potencijalna obveze po osnovi sudskih sporova u iznosu od 110.000 kn.

Bilješka broj 13 –Obvezne bilješke uz Bilancu

Obvezne Bilješke uz Bilancu su:

* Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) – Tablica 1. i 2.
* Popis sudskih sporova u tijeku – Tablica 3.

Tablica 17. Popis ugovornih odnosa i slično koji uz ispunjenje određenih uvjeta, mogu postati obveza

|  |  |  |  |  |  |  |
| --- | --- | --- | --- | --- | --- | --- |
| R. B. | Datum izdavanja jamstva | Instrument osiguranja | Iznos danog jamstva (u kn) | Primatelj jamstva | Namjena | Dokument |
| 1. | 20.01.2016. | Zadužnica | 1.416.050,93 | SG leasing d.o.o. | Osiguranje plaćanja obveza iz Ugovora o financijskom leasingu | Ugovor |
| 2. | 14.06.2016. | Zadužnica | 1.000.000,00 | Jadro-lux d.o.o. | Osiguranje plaćanja obveza iz Ugovora o pružanju energetske usluge u uštedi električne energije u javnoj rasvjeti | Ugovor |
| 3. | 19.07.2018. | Zadužnica | 381.181,18 | Splitska banka d.d. Otp group | Garancija za ozbiljnost ponude za natječaj | Ugovor |
| 4. | 27.07.2018. | Zadužnica | 50.000,00 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor |
| 5. | 27.07.2018. | Zadužnica | 5.000,00 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor |
| 6. | 17.04.2019. | Zadužnica | 2.400.000,00 | Otp banka d.d. | Garancija za uredno ispunjenje Ugovora | Ugovor |
| 7. | 13.05.2020. | Zadužnica | 2.000.000,00 | Otp banka d.d. | Uredno izvršenje ugovora o kreditu | Ugovor |

Tablica 18. Popis ugovornih odnosa i slično koji uz ispunjenje određenih uvjeta, mogu postati imovina

|  |  |  |  |  |  |  |
| --- | --- | --- | --- | --- | --- | --- |
| R.B. | Datum primanja jamstva | Instrument osiguranja | Iznos primljenog jamstva (u kn) | Davatelj jamstva | Namjena | Dokument |
| 1. |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Nema evidentiranih ugovornih odnosa i slično koji bi uz ispunjenje određenih uvjeta mogli postati imovina.

Tablica 19. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| R.B. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Općina Tučepi | Grad Sinj | Spor oko obveze plaćanja eko rente | 48.645,00 | 110.000,00 | Kraj 2021. | 02.05.2011. |
|  |  |  |  |  |  |  |  |

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka broj 14 – Obrazac RAS – funkcijski

Izvještaj o rashodima po funkcijskoj klasifikaciji popunjen je na temelju ostvarenih rashoda poslovanja i rashoda za nabavu nefinancijske imovine. U sljedećoj tablici daje se prikaz ostvarenja po vrstama funkcijske klasifikacije u 2019. i 2020. godini.

Tablica 20. Ostvarenje po vrstama funkcijske klasifikacije u 2019. i 2020. godini

|  |  |  |  |  |
| --- | --- | --- | --- | --- |
|  | Naziv funkcijske klasifikacije - OPIS | AOP | 2019. | 2020. |
| 01 | Opće javne usluge | 001 | 2.866.119 | 3.320.087 |
| 03 | Javni red i sigurnost | 024 | 694.217 | 644.050 |
| 04 | Ekonomski poslovi | 031 | 7.797.742 | 3.600.528 |
| 05 | Zaštita okoliša | 071 | 1.027.897 | 520.792 |
| 06 | Usluge unapređenja stanovanja i zajednice | 078 | 6.421.124 | 1.937.001 |
| 07 | Zdravstvo | 085 | 40.000 | 55.625 |
| 08 | Rekreacija, kultura i religija | 103 | 1.082.354 | 633.530 |
| 09 | Obrazovanje | 110 | 944.722 | 1.384.348 |
| 10 | Socijalna zaštita | 125 | 298.850 | 223.699 |
|  | UKUPNI RASHODI | 137 | 21.173.025 | 12.319.660 |

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u vrijednosti (revalorizaciji) i promjene u obujmu imovine i obveza jesu događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveza drugom. Ovaj izvještaj dopuna je podacima iz Bilance.

Bilješka broj 15 – Izvještaj o promjenama u vrijednosti i obujmu imovine i obveza

Iz izvještaja (AOP 001) je evidentno ukupno povećanje vrijednosti i obujma imovine u iznosu od 16.429.125 kn te smanjenje od 769.377 kn.,

|  |  |  |  |
| --- | --- | --- | --- |
| Opis promjene | Iznos | Povećanje / smanjenje | AOP |
| Do promjene u obujmu proizvedene dugotrajne imovine došlo je zbog evidentiranja vrijednosti zgrade Općinske vijećnice (184,75 m2 – dio 1.kata zgrade na adresi Kraj 46) na temelju interne procjene vrijednosti nekretnine što je rezultiralo povećanjem od 2.078.437 kn.rbokii | 2.078.437 | Povećanje | 021 |
| Do promjene u obujmu proizvedene dugotrajne imovine došlo je zbog evidentiranja vrijednosti zgrade Općinske uprave (prizemlje i kat na zgrade na adresi Kraj 39 A) na temelju interne procjene vrijednosti nekretnine što je rezultiralo povećanjem od 4.788.188 kn.rbokii | 4.788.188 | Povećanje | 021 |
| Do promjene u obujmu proizvedene dugotrajne imovine došlo je zbog evidentiranja vrijednosti zgrade Dječjeg vrtića (dvojna zgrada sa osnovnom školom) na temelju interne procjene vrijednosti nekretnine što je rezultiralo povećanjem od 9.562.500 kn.rbokii | 9.562.500 | Povećanje | 021 |
| Do promjene u obujmu proizvedene dugotrajne imovine došlo je zbog isknjižavanja iz evidencije Vodospreme Tučepi II koja je ustupljena poduzeću Vodovod d.o.o. Makarska na temelju Ugovora ustupanju prava ulaganja po knjigovodstvenoj vrijednosti od 749.377 kn.rbokii | 749.377 | Smanjenje | 021 |
| Do promjena u obujmu dionica i udjeli u glavnici došlo je temeljem Odluke Trgovačkog suda o ukidanju poduzeća Tučepljanac d.o.o. Početni kapital je potrošen i kao takav isknjižen iz poslovnih knjiga u iznosu od 20.000 kn. | 20.000 | Smanjenje | 031 |
| Do promjene u obujmu obveza došlo je zbog otpisa zastarjelih obveza prema dobavljačima na prijedlog popisnog povjerenstva i temeljem zaključka Općinskog načelnika o prihvaćanju izvješća Povjerenstva za popis imovine i obveza Općine Tučepi u iznosu od 54.583 kn. | 54.583 | Smanjenje | 041 |

Iz izvještaja je vidljivo da nije došlo do promjene u vrijednosti (revalorizacija) imovine (AOP 002).

**IZVJEŠTAJ O OBVEZAMA**

Ovim izvještajem prati se stanje obveza za rashode poslovanja, za nabavu nefinancijske imovine i obveza za financijsku imovinu i to na početku izvještajnog razdoblja, njihovog povećanja i podmirenja u izvještajnom razdoblju kao i stanja na kraju izvještajnog razdoblja.

Bilješka broj 16 – Obveze

Stanje obveza na dan 1. siječnja 2020. godine (AOP 001) predstavlja nepodmirene obveze iz prošlih proračunskih godina koje su prenesene u 2020. godinu. Obrazac Obveze sadrži podatke o obvezama za razdoblje 01. siječnja do 31. prosinca 2020. godine.

Ukupne obveze na dan 01. siječnja 2020. godine iznosile su 3.564.618 kuna (AOP 001).

Povećanje obveza u izvještajnom razdoblju iznosi 10.572.387 kn (AOP 002), dok su obveze podmirene u iznosu od 9.605.648 kn (AOP 019).

Stanje obveza na dan 31. prosinca 2020. godine iznosi 4.531.357 kune (AOP 036).

Stanje dospjelih obveza na kraju izvještajnog razdoblja (AOP 037) iznosi 3.642.994 kn. Stanje dospjelih obveza uključuje obveze za rashode poslovanja u iznosu od 1.100.765 kn i obveze za nabavu nefinancijske imovine u iznosu od 2.542.229 kn. Od ukupnih dospjelih obveza za rashode poslovanja, obveze za materijalne rashode (AOP 049) iznose 1.089.413 kn, slijede obveze za naknade građanima i kućanstvima (AOP 064) u iznosu od 9.990 kn i ostale tekuće obveze (AOP 074) u iznosu od 1.362 kune.

Stanje nedospjelih obveza na kraju izvještajnog razdoblja (AOP 090) iznosi 888.363 kn. Od ukupnih nedospjelih obveza, obveze za rashode poslovanja (AOP 092) iznose 355.608 kn, obveze za nabavu nefinancijske imovine (AOP 093) iznose 53.438 kn, dok obveze za financijsku imovinu iznose (AOP 094) iznose 479.317 kn (Iznos obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave) .

Tučepi, 15. veljače 2021. godine

Osoba za kontaktiranje: Frane Šimić

Telefon za kontakt: 021/623-595

E-mail za kontakt: frane.simic@tucepi.hr

Odgovorna osoba: Ante Čobrnić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis voditelja računovodstva Potpis odgovorne osobe